ปวดท้องน้อยข้างขวาแบบจิ๊ดๆ แล้วเจ็บหัวนมทั้งสองข้าง ก่อนหน้านี้มีประจำเดือนมาแค่วันเดียวแต่มาน้อยมาก อาการแบบนี้เรามีสิทธิ์ท้องไม่ค่ะ
สวัสดีค่ะ อาการปวดท้องน้อยด้านขวา อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง หากกดทับแล้วเป็นมากขึ้น อาจจะนึกถึงโรคในกลุ่มกล้ามเนื้อ-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดซึ่งไม่ได้เป็นอาการที่จำเพาะเจาะจงหรือเกี่ยวข้องโดยตรงต่อการตั้งครรภ์ ถ้าประจำเดือนมาวันเดียว อาจไม่ใช่เลือดประจำเดือน แนะนำยืนยันการตั้งครรภ์ด้วยชุดตรวจการตั้งครรภ์ทางปัสสาวะ ให้ผลบวกได้ 10-14 วันหลังปฏิสนธิ หากไม่แน่ใจผล ควรไปยืนยันที่รพ.และตรวจหาสาเหตุของเลือดออกทางช่องคลอดผิดปกติเพิ่มเติมร่วมด้วยค่ะ